CWG घोटाले में कलमाड़ी से फिर होगी पूछताछ  
सीबीआई उनसे ओवरलेज और टाइम स्कोरिंग एंड रिजल्ट सिस्टम से जुड़े ठेकों के अलावा स्पॉन्सरशिप और टिकटों के बारे में भी पूछताछ कर सकती है।
कॉमनवेल्थ घोटालों के सिलसिले में सीबीआई सोमवार को फिर से आयोजन समिति के अध्यक्ष सुरेश कलमाड़ी से पूछताछ कर सकती है। सूत्रों के मुताबिक सीबीआई उनसे ओवरलेज और टाइम स्कोरिंग एंड रिजल्ट सिस्टम से जुड़े ठेकों के बारे में सवाल कर सकती है।  इसके अलावा स्पॉन्सरशिप और टिकटों के बारे में भी पूछताछ होने की उम्मीद है। यह दूसरा मौका है जब कलमाड़ी से पूछताछ हो रही है।  इससे पहले 5 जनवरी को कलमाड़ी पूछताछ के लिए सीबीआई दफ्तर गए थे, तब उनसे लंदन में हुए क्वींस बेटन रिले में हुई गड़बड़ियों के बारे में पूछताछ की गई थी।